Pa vermoor, seun met panga gekap tydens aanvalŉ 21-jarige man is met ŉ panga in die gesig gekap en sy pa is twee keer in die kop geskiet tydens ŉ aanval op die gesin se hoewe in De Deur, suid van Johannesburg. Beeld berig dat die gesin Maandagaand omstreeks 21:00 op hul kleinhoewe in Damstraat aangeval is. Die 52-jarige man het saam met sy vrou en twee seuns televisie gekyk toe drie rowers die huis genader het. Die gesin se 23-jarige seun het die rowers op die werf gesien en weggehardloop. Die rowers het op die gesin begin losbrand en die pa is twee keer in die kop getref. Hy het gister aan sy wonde beswyk. Die gesin se 21-jarige seun is hierna herhaaldelik met ŉ panga in die gesig gekap. Die aanvallers het met twee selfone gevlug. Lees meer hier.